Fochville. – Vyf rowers het ’n melkboer en sy vrou gisteroggend oorval toe hulle koeie gemelk het en die boer doodgeskiet.
Nadat die rowers gevlug het, het die egpaar se boerboel die koord losgewoel waarmee die aanvallers die boervrou se voete vasgebind het.
Me. Hall het kort daarna twee skote gehoor. Die rowers het haar toe na die plaashuis ’n ent van die melkery gedwing.
Die rowers het me. Hall met ’n panga, geweer en pyp oor die kop en lyf geslaan. Sy moes steke aan haar een vinger kry waar sy vir die panga gekeer het.
“Hulle wou geld en gewere hê. Ek het kleingeld en ons beursies vir hulle gegee en die kluis oopgesluit.”
Mnr. Hall se bejaarde ma, Joan, en ander familielede het mekaar gister op die toneel getroos terwyl sy lyk van die toneel verwyder is.